Que Sera, Sera (Whatever Will Be, Will Be)

«Que Sera, Sera (What Ever Will Be, Will Be)» er en amerikansk populærmusikksang med melodi og tekst av låtskriverteamet Jay Livingston og Ray Evans, som ble fremført av Doris Day i Alfred Hitchcocks film, Mannen som visste for meget (1956).Internet Movie Database – The Man Who Knew Too Much (1956) – Soundtracks

Days innspilling av sangen ble utgitt på Columbia Records med katalognummer 40704. Den nådde den amerikanske Billboard-listen i juni 1956 og ble en slager såvel i USA (hvor den havnet på en andreplass på Billboard-listen)Whitburn, Joel (1987): Billboard Book of Top 40 Hits (3rd ed), New York: Billboard Publishing ISBN 0823075206 som i Storbritannia. Den kom på den britiske singlelisten 30. juni 1956 og lå der i 22 uker med nummer én som høyeste plassering.Chart Stats - Doris Day - Whatever Will Be Will Be (Que Sera Sera) 

«Que Sera, Sera (Whatever Will Be, Will Be») vant i 1957 en Oscar for beste sang.Internet Movie Database – The Man Who Knew Too Much (1956) – Awards

 Coverversjoner (i utvalg) 
 1956: Lys Assia (Tysk versjon: «Wass kann schön sein»).
1962: Connie Francis.
1969: Mary Hopkin.
1973: Sly and the Family Stone på musikkalbumet Fresh.
1974: Tommy Steele, i en medley med andre sanger.
1977: The Raes, canadisk ektemann/hustru-duo, i disco/pop-stil.
1979: Kikki Danielsson på albumet Rock'n Yodel.Information på Svensk mediedatabas
1985: Johnny Thunders på musikkalbumet med samme navn.
2015: Mighty Sam McClain & Knut Reiersrud

 Norsk versjon 

Arne Bendiksen har skrevet en norsk tekst. Den norske tittelen er «Det som skjer, det skjer». Sangen ble utgitt av Nora Brockstedt, Egil Monn-Iversens orkester på RCA NA 1077.Se plateetiketten 

 I filmer og på TV
1988: Sangen ble fremført i en scene i filmen Heathers med Winona Ryder i arrangement av Van Dyke Parks og fremført av Syd Straw.
1993: «Que Sera, Sera (Whatever Will Be, Will Be)» var også med i The Simpsons-avsnittet Bart's Comet, hvor Ned flanders synger sangen for å trøste seg selv før Springfield er på vei til å bli ødelagt av en komet.
2003: En versjon av sangen ble fremført av Pink Martini i pilotavsnittet til serien Dead Like Me.

 Referanser 

Kategori:Sanger fra USA
Kategori:Sanger fra 1956
Kategori:Oscar-vinnere (sang)